32003R1268
L 180/23
JURNALUL OFÍCIAL AL UNIUNII EUROPENE
REGULAMENTUL (CE) NR. 1268/2003 AL CONSILIULUI
din 15 iulie 2003
de modificare a Regulamentului (CE) nr. 1601/2001 privind instituirea unui drept antidumping definitiv și perceperea cu titlu definitiv a dreptului antidumping provizoriu instituit la importurile anumitor cabluri din fier sau oțel originare din Republica Cehă, Rusia, Thailanda și Turcia
CONSILIUL UNIUNII EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1), în special articolul 8,
având în vedere propunerea prezentată de către Comisie după consultarea comitetului consultativ,
întrucât:
A. PROCEDURA PRECEDENTĂ
(1)
La 5 mai 2000, Comisia a deschis o procedură antidumping (2) privind importurile anumitor cabluri din fier sau oțel (produsul în cauză) originare, printre altele, din Turcia.
(2)
Această procedură a condus în final la instituirea unui drept antidumping prin Regulamentul (CE) nr. 1601/2001 (3) din 2 august 2001 pentru eliminarea efectelor prejudiciabile ale dumpingului.
(3)
Prin Regulamentul (CE) nr. 230/2001 (4) Comisia a instituit măsuri provizorii. Concomitent, Comisia a acceptat un angajament în materie de preț oferit, printre altele, de către producătorul-exportator turc Has Celik ve Halat San Tic AS (Has Celik) în temeiul articolului 2 alineatul (1) din Regulamentul (CE) nr. 230/2001. Importurile produsului în cauză fabricat și exportat direct de către Has Celik, au fost scutite de drept antidumping prin articolul 2 alineatul (2) din același regulament.
B. ÎNCĂLCAREA ANGAJAMENTULUI
(4)
Angajamentul oferit de către Has Celik se aplică numai tipurilor produsului în cauză care sunt menționate într-o anexă la angajament. Pentru a beneficia de scutirea de drept, Has Celik trebuie să emită o factură comercială care însoțește vânzările care fac obiectul angajamentului (factura comercială), în conformitate cu articolul 2 alineatul (2) din Regulamentul (CE) nr. 230/2001. Factura comercială trebuie să îndeplinească cerințele din anexa la același regulament. De asemenea, se precizează faptul că exporturile în Comunitate de alte tipuri de produs care nu sunt menționate în această anexă sunt supuse drepturilor antidumping. În afară de aceasta, Has Celik a fost de acord să nu vândă tipurile produsului în cauză, la un preț inferior, pe baza unei medii ponderate semestriale, prețului minim de import (PMI), care este de asemenea, prevăzut în anexa la angajament pentru fiecare tip de produs.
(5)
Ca urmare a unei vizite de verificare la fața locului, s-a stabilit că Has Celik a săvârșit două tipuri de încălcări de la obligațiile menționate mai sus. În primul rând, a vândut alte tipuri de produse decât acelea prevăzute de angajament, folosind o factură comercială și prin urmare, a permis importatorilor săi să evite plata dreptului; în al doilea rând, s-a stabilit că societatea a vândut anumite tipuri de produs prevăzute de angajament, la un preț inferior, pe baza unei medii ponderate semestriale, prețului minim de import. Regulamentul (CE) nr. 1274/2003 (5) al Comisiei stabilește în detaliu natura încălcărilor constatate.
(6)
Acceptarea angajamentului a fost retrasă de către Comisie prin intermediul regulamentului acesteia mai sus și, prin urmare, ar trebui impuse de îndată drepturi antidumping definitive la importurile produsului în cauză fabricat de către Has Celik.
C. MODIFICAREA REGULAMENTULUI (CE) NR. 1601/2001
(7)
Având în vedere cele menționate anterior și în conformitate cu articolul 8 alineatul (9) din Regulamentul (CE) nr. 384/96, articolul 2 alineatul (1) din Regulamentul (CE) nr. 1601/2001 trebuie modificat, iar mărfurile fabricate de către Has Celik trebuie să fie supuse unui nivel corespunzător al dreptului antidumping pentru această societate, astfel cum este stabilit la articolul 1 alineatul (3) din Regulamentul (CE) nr. 1601/2001, respectiv 17,8 %,
ADOPTĂ PREZENTUL REGULAMENT:
Articolul 1
Tabelul de la articolul 2 alineatul (1) din Regulamentul (CE) nr. 1601/2001 al Consiliului se înlocuiește cu următorul tabel:
Țara
Producătorul
Codul adițional TARIC
„Republica Cehă
ZDB a.s.
Bezručova 300, 73593 Bohumin
Republica Cehă
A216
Rusia
Open Joint Stock Company Cherepovetsky
Staleprokanty Zavod,
Rusia, 162600 Cherepovets,
Vologda Region ul. 50-letia Oktiabria 1/33
A217
Thailanda
Usha Siam Steel Ind. Public Company Limited
888/116 Mahatun Plaza Building
Ploenchit Road, Bangkok10330
Thailanda
A218”
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 15 iulie 2003.